Alboraia anuncia un reforç en seguretat amb la creació d'una unitat canina i més col·laboració de les FCSE en la seua recent Junta Local de Seguretat
18 de febrer de 2025

Major coordinació i col·laboració en dispositius de seguretat entre la Policia Local i la Guàrdia Civil i un nou paquet de mesures extres, com la creació d'una unitat canina, és el resultat de l'última Junta Local de Seguretat Ciutadana d'Alboraia. L'Ajuntament ha dut a terme aquesta trobada semestral amb l'alcalde, Miguel Chavarría; el subdelegat de Govern a València i la Policia Autonòmica, la local, la Guàrdia Civil.

La Guàrdia Civil ha destacat "l'índex de criminalitat estable respecte a altres anys, malgrat el creixement poblacional notori". I és que Alboraia ha experimentat un creixement poblacional substanciós en els últims anys gràcies a la qualitat de vida, superant ja els 26.000 habitants. També ha ressaltat l'increment de la ciberdelinqüència com a principal motiu de les dades del Ministeri de l'Interior, especialment en el segment poblacional de major edat.

L'Ajuntament ha posat sobre la taula un nou paquet de mesures addicionals al seu engranatge de seguretat habitual (drons, radars pedagògics, càmeres de videovigilància, patrulla de l'horta, una patrulla de la Guàrdia Civil permanent, etc.). També s'ha presentat el dispositiu de Falles i les actuacions en matèria de violència de gènere, dos aspectes que han rebut la felicitació del subdelegat, a més de possibles solucions i actualitzacions d'estat d'assentaments.